
_ Butlletí Setmanal de Contra-lnformació _ 

N úmero 325 Setmana del ]5 al 21de setembre de 2004 


Del Bal 17 d'octubre se celebrarà a Londres la trobada «Més enllà del FSE», espai de lluita contra els agents de la globalització talscomel G8. Serà un espai autònom al Fòrum Social Europeu que ha estat patrocinat pel mateix alcalde i múltiples partits polítics. 


Independentisme i defensa de la llengua 


M ILERS DE PERSONES A LES MANIFESTACIONS. SUSPENSIÓ DEL CONCERT DE LA COMISSIÓ DE L'li 

Nombroses crítiques al nou Estatut i a la 
Constitució Europea durant l·llde Setembre 


Antifeixisme: l'apunyalament de Gràcia 


L'agredit contínua hospitalitzat en estat greu 

L'agressor d'en Roger durant les festes de 
Gràcia en llibertat i sota el càrrec de «lesions» 

Finalment es presenta una acusació particular contra els feixistes per part de la família 


Barcelona - Aquest any i un cop més, la jor¬ 
nada de l'onze de Setembre va estar marca¬ 
da pels nombrosos actes i per la quantitat de 
col·lectius que hi va participar des de bon 
matí. A les nou, la Xarxa solidària contra els 
tancaments i la precarietat va estar present 
a l'ofrena floral a Rafael Casanova. Durant 
tot l'acte un nombrós grup de mossos 
d’esquadra els va rodejar i els van impedir de 
deixessin un parell de tombes que sim¬ 
bolitzaven la fi d’algunes epreses i la mort 
del treball digne. Cap a les dotze i coincidint 
amb el moment en que la federació local 
d’ERC-Barcelona feia l’ofrena florat un grup 
va desplegar unes pancartes on es podia lle¬ 
gir "ERC desallotja cases i reprimeix festes” i 
"el tripartit desallotja de nit" fent especial 
referència al regidor del districte d’ERC a 



Els mossos van acordonar la protesta del matí. 


Gràcia, Ricard Martínez. Al mateix temps 
unes trescentes persones de forma espon- 
tànea es varen manifestar cap al parc de la 
Ciutadella contra el desplegament dels 
mossos d’esquadra per la diada. Tot i el gran 
desplegament i les contínues provocacions 
policials no hi va haver incidents encara que 
si algunes espentes i cops. Per altra banda, a 
dos quarts d’onze la CAJEI va rendir home¬ 
natge al carrer Ferran a Gustau M unoz mort 
d’un tret per un policia nacional l’any 1978 i 
a quarts de dues unes mil persones convo¬ 
cades per Rescat es van manifestar des del 
Fossar de les Moreres fins a la plaça Sant 
Jaume on es van llegir varis comunicats 
denunciant la continua retallada de drets a 
les presons i on es van sentir crits contra la 
llei antiterrorista, la dispersió i els aïlla¬ 
ments. Així, els presos catalans Laura, Zigor, 
Diego i Juanra van enviar un comunicat cas- 
dascú que es van llegir en diferents 
moments del dia i exposar al Fossar, on mil¬ 
ers de persones van acudir durant tot el dia. 

ERC no suma ni la meitat dels manifestants 
A la tarda unes 7000 persones van participar 
a la manifestació de les quals unes quatre 
mil formaven part dels diferents blocs de 
l’Esquerra Independentista. La manifestació 
que sortí de la plaça Urquinaona l’en¬ 
capçalava Endavant amb unes 1400 persones 
i amb la pancarta "Contra la precarietat, els 
Països Catalans construïm alternatives”. Cal 
remarcar la presència del bloc de la franja de 
Ponent que per primer cop va participar a la 
manifestació de Barcelona. El bloc de 
Maulets va ser el segon més nombrós (per 
davant de lesJERC) amb prop d’un miler de 


persones. Les CAJEI aplegaven prop de 300 
persones. També hi va haver la presència d’un 
bloc autònom que donar el toc negre a la jor¬ 
nada i que amb pancartes on es podien llegir 
lemes com "Construïm uns Països Catalans 
sense estats ni fronteres” i "Ni França, ni 
Espanya ni estat català" s’anava cantant la 
versió catalana d’A les barricades. En arribar 
al monument a Rafael Casanova el bloc 
d’ERC es va aturar i va començar els parla¬ 
ments. La resta de la manifestació va contin¬ 
uar per la Ronda de Sant Pere, passant pel 
Passeig Lluís Companys on hi havia la mostra 
d’entitats i els actes organitzats per la 
Comissió 11 de Setembre, fins arribar al 
Passeig del Born on es feu un acte polític on 
diferents col·lectius com la Plataforma en 
Defensa de l’Ebre, la Xarxa Contra el Tan¬ 
cament d’Empreses i la Precarietat, l’Assem¬ 
blea per la Regularització sense Condicions, 
els sindicats d’estudiants Alternativa Estel i 
CEPC, la Coordinadora d’Assembleesde Joves 
de l’Esquerra Independentista, i l’Assemblea 
Bolivariana de Catalunya van llegir mani¬ 
festos. També des de l’Esquerra Abertzale es 
van llegir salutacions. Cal remarcar la crítica 
que tots els representants van fer del govern 
tripartit i la crida que Endavant va fer dem¬ 
anant que la gent es mobilitzi contra la 
Constitució Europea. El Bloc autònom va fi¬ 
nalitzar al Fossar cantant A les Barricades. Per 
últim, el concert que la comissió 11 de 
Setembre havia organitzat per la nit va haver 
de ser suspès a conseqüència de la pluja i no¬ 
més es va poder llegir el manifest i fer algun 
parlament com el del metge i escriptor Salah 
Jamal, després del concert de La Carrau. 

Contra-lnfos 14/ 9/ 04 


Barcelona.- El passat 25 d’agost, Aitor D.C., 
l’autor material de l’agressió amb el puny 
americà amb garfi que provocà l’entrada en 
coma d’en Roger durant les Festes de Gràcia, 
fou posat en llibertat. Aitor va sortir de la 
presó sota una fiança de 3.000 euros, des¬ 
prés que el seu advocat demanés la llibertat 
condicional al Jutjat d’Instrucció número lli 
que la fiscalia no s’hi oposés. Finalment, el 
càrrec pel qual se l’imputa, respon a un de¬ 
licte de «lesions» i no «d’intent d’homicidi» 
tal com es demana des de la defensa d’en 


Roger. L’expedient judicial sorprèn bastant 
en la valoració dels fets. A tall d’exemple, el 
puny americà amb garfi que fou l’arma de l’a¬ 
gressió, ha quedat reduït en «ganivet de 
petites dimensions». La policia en tot el pro¬ 
cés ha intentat traduir el que fóu una agres¬ 
sió a una «baralla entre grups». 

Així, durant les detencions dels sis imputats 
per l’agressió, els agents mostraren fotos de 
persones vinculades amb moviments socials 
per tal que fossin identificades pels feixistes. 
D’aquí en sorgí un llistat de noms que la poli¬ 


cia preveu denunciar com agressors dels 
propis acusats, tancant així el cercle de la 
baralla. En aquest llistat apareixen un seguit 
de persones, la majoria de les quals ni es 
trobaven a la ciutat de Barcelona en aquells 
dies d’agost. Per altra banda, en Roger conti¬ 
nua en un estat molt greu. De moment, l’e¬ 
volució es concreta en què ha respòs algun 
estímul lluminós amb la retina de l’ull. 
Finalment s’ha presentat una acusació par¬ 
ticular contra el grup agressor per part de la 
família més propera. Contra-lnfos 14/ 9/ 04 


Agressió feixista amb apunyalament a l’Hortet de Santa Eulàlia 

Hospitalet/ Baix Llobregat.- El passat dia 10 a la nit, dos individus neonazisesvan presentar front la vivenda de l’Hortet de Santa Eulàlia i 
van començar a insultar, cridant, a la gent de la casa. Posteriorment, van començar a tirar pedres contra les finestres. Les persones que en 
aquell moment es trobaven a la vivenda, en un primer moment van decidir respondre als insults i, al veure que els dos individus no retro¬ 
cedien, van decidir sortir al carrer i fer-los fora. En aquells moments, un dels dos individus va treure una navalla i va provocar tres ferides 
a una de les persones de la vivenda. Les tres ferides 
han resultat bastant superficials, tot i que una d’elles 
necessità sutura amb deu punts. L’agressor intentà 
ferir la persona al coll, però sortosament, tan sols li 
provocà una rascada. Després de l’agressió, un dels 
individus es refugià en un bar de la carretera de Santa 
Eulàlia. Posteriorment, els mossos d’esquadra van 
procedir a identificar-lo i, tot i trobar la navalla, no el 
van detenir. Contra-lnfos 14/ 9/ 04 


Acte de protesta a l’H 

Hospitalet/ Baix Llobregat - Dissabte 18 de se¬ 
tembre a les 18h davant de l’Hortet de Santa 
Eulàlia es farà una manifestació de protesta 
per l’atac feixista. Contra-lnfos 3]/ 8/ 04 






















«La Calle es m ia» s'im posa a Barcelona 


Brutalitat policial durant el desallotjament il·legal 
d'una associació cultural on s'hi realitzava una festa 



El Raval J Barcelona.- «El passat divendres 10 trams d'escales que separaven la festa de l'edifici de forma il·legal així com tampoc és 

de setembre la Unitat Policial Administrativa l'entrada de l'edifici (del furgó policial) em cert que hi haguessin 300 persones a l'edifi- 

i de Seguretat de la Guàrdia Urbana va desal- van colpejar al pit, a l'estómac i a la cara ci sinó que n'eren unes 80 i, per tant, no és 

lotjar brutalment una Associació Cultural on diverses vegades, amb el puny i les porres, i cert que el sòl estigués a punt d’ensorrar-se 

s'hi estava celebrant una festa. Entre les em van intentar asfixiar mentre a empentes sinó que aquests arguments, al meu enten- 

03:30h. i les 04:00h. de la matinada uns 10 em feien arribar al furgó on em van tenir dre, han estat utilitzats per justificar i legiti- 

furgonsdels antiavalotsde la Guàrdia Urbana retingut conjuntament amb un company que mar la irrupció il·legal i ia càrrega repressiva 

(i no una patrulla de la Guàrdia Urbana, tal i es trobava a les escales i que simplement en un immoble gestionat legalment per una 

com s'afirma a diferents mitjans de comuni- havia intentat raonar amb els agressors. associació cultural (...)». 

cació) van aparèixer al carrer del Cid n e ll i Agressions, ràbia i impotència Un participant de la festa 14/ 9/ 04 

minuts més tard van irrompre il·legalment, Al cap d'unes tres hores, i després d'haver 

amb l'actitud prepotent, violenta i provocati- desallotjat a la vuitantena de persones que 

va, (...) a l'interior de l'edifici amb la intenció es trobaven a l'interior de l'associació, ens 

no tan sols de neutralitzar la festa sinó d'al- van deixar anar sense cap càrrec però això 

liçonar violentament als participants. Un si, amb la ràbia, la impotència i les evidèn- 

d'aquests participants (jo mateix), davant cies de les agressions patides i constatades 

d'aquesta desfasada i desmesurada posada moments després per l'atestat mèdic de 

en escena de les forces repressives del'dialo- l'Hospital Clínic.No és cert, com sostenen 

gant’ Ajuntament de Barcelona, va cridar diferents mitjans de comunicació, que el 

'aquest és el Fòrum i aquest és el diàleg', desallotjament el duésa terme una patrulla 

moment que els antiavalots van aprofitar per sinó que foren més d'una trentena d'anti- 
descarregar sobre ell tota la brutalitat de la avalots de la Guàrdia Urbana els que van 

que en son capaços. Així, al llarg dels dos entrar a l'interior i van prendre per la força Associació Cultural La Mina assaltada per la GU. 



TOC DE QUEDA ALS CARRERS DE LA VlLA DE GRÀCIA 

Els UPAS detenen un veí de Gràcia 
per passejar el gos a la matinada 


Vila de Gràcia.- La matinada de dimecres a dijous, Gràcia va 
tornar a ser escenari de les polítiques repressives de tolerància 
zero en l'ús de l'espai públic. Arribant al paroxisme. Un veí de 34 
anys, que tornava de treballar i es trobava com cada nit- passe¬ 
jant el gos, va ser insultat, colpejat, emmanillat i detingut pels 
agents de la Unitat Nocturna Operativa Centralitzada amb 
número professional 19389,19581 i 24205, que van baixar de la 
furgoneta i es van adreçar directament a ell sense cap motiu 
aparent. Es dóna la circumstància que el detingut participa als 
moviments socials alternatius dels barris. A més, una altra per¬ 
sona que es trobava a la plaça també va ser detinguda. L'única 
actitud del detingut va ser requerir als agents els motius i la leg 
islació específica (que és inexistent) que l'impedien passejar el 
gos a aquella hora. Els fets, que se sumen als incidents ja acumu¬ 
lats des que es va encarregar als UPAS (cos especial de la policia 
municipal) el desallotjament nocturn de les places de Gràcia, ha 


provocat també que el detingut hagi tramès una denúncia contra 
els tres agents després de passar per Via Laietana i sortir dels jut¬ 
jats de Guàrdia 24 hores després. 

In-justícia ràpida 

El cas serà jutjat aquest dimecres i al detingut se li imputa un 
delicte de desobediència i resistència. Finalment, els agents no 
han afegit el delicte d’atemptat a l'autoritat amb el que van estar 
amenaçat els detinguts. Es dóna la circumstància que el detingut 
és un dels tècnics de só de les festes majors de la Plaça del 
Diamant que organitza la Coordinadora Popular de Festes. La CPF 
ja ha denunciat que es tracta d'un «atropellament» i que es per- 
sonarà al judici per exigir la lliure absolució. Val la pena recordar 
que des del passat agost, l’intendent major de la Guàrdia Urbana 
a Barcelona és Juan José Vilanova, conegut per ser amant de la 
ultraviolència. Contra-lnfos 14/ 9/ 04 





Volen fer- losfora el21d'octubre 

Campanya per 
aturar la destrucció 
del CSO Pati Blau 

Cornellà/ Baix Llobregat.- Després de gairebé 
sis anys d’okupació ha arribat l’ordre de 
desallotjament cautelar pel procés civil 
obert contra el CSO Pati Blau, situat al carrer 
Rubió i Ors 1 Després de "perdre" el judici al 
juny d'aquest any i encara que estiguem en 
espera de poder interposar el recurs a la sen¬ 
tència, hi ha hagut un acord entre la con¬ 
structora Bucoi S.L. -propietària de l'im¬ 
moble- i la jutgessa encarregada del cas (M s 
Rosario López Rodríguez). Encara que elster- 
renys no tenen una destinació clara s'ha fixat 
la data de desallotjament pel 21 d'octubre. 
Legalment aquesta data es pot retardar però 
no ens esperarem ni un minut més per 
preparar i autoorganitzar la nostra resistèn¬ 
cia a perdre un espai emblemàtic dins de la 
història de Cornellà, i un centre social que ha 
donat suport i s'ha solidaritzat amb moltes 
lluites socials. Ara fem una crida a la solidar¬ 
itat i animem a persones i col·lectius a ex¬ 
pressar la seva repulsa a aquesta nova agres¬ 
sió a l'okupació. La manifestació de rebuig al 
desallotjament sortirà el 9 d'octubre a les 
18h des de les portes del Pati Blau, sota el 
lema "Aturem el desallotjament del Pati Blau 
per tots els mitjans necessaris". 

Assemblea CSO Pati Blau 14/ 9/ 04 


Dijous 36 de setembre a les 39h davant Jefatura Via Laietana 

Concentració contra la repressió 


Jornades antirepressives a Barcelona 
per la llibertat dels presos anarquistes 


Barcelona - «Ja fa un any que sis persones 
que treballaven en grups de suport a presos i 
preses des de diferents col·lectius anar¬ 
quistes i llibertaris van ser detingudes sota 
l’aplicació de la legislació antiterrorista, acu¬ 
sades d'integració a banda armada. 
Actualment 5 d'elles continuen a la presó a 
l'espera de judici. Per tractar més àmplia¬ 
ment el cas i com a eina de suport i solidari¬ 
tat la Coordinadora Libertad Presos Anar¬ 
quista convoca unes Jornades Antirepres¬ 
sives amb accions i xerrades que es cele¬ 
braran del 16 al 19 de setembre a l'Espai 
Obert, al c/Blasco de Garay 2 (metro 


Criminautzació a la xarxa 


L'Audiència Nacional 
admet a tràmit una 
querella contra una 
web independentista 

Madrid.- L’Asociación Víctimas del Terro- 
rismo (AVT) ha presentat una querella a 
l’Audiència Nacional espanyola contra els 
responsables de la pàgina web www.paisos- 
catalans.org/ terralliure. La querella ha estat 
acceptada per l'Audiència, i segons l'AVT la 
pàgina incorre l'article 18 del codi penal que 
fa referència a apologia al terrorisme. 
Segons els querellants a la web «s'hi 
exposen ideeso doctrinesque enalteixen el 
crim o els seus autors», fent referència les 
informacions de Terra Lliure que estrobena 
la pàgina. L’AVT afegeix que amb la denúncia 
engeguen una línia d'actuació prioritària 
que consisteix en la persecució de «person - 
es o grups que afavoreixin, donin suport o 
facilitin qualsevol tipus de moviment con¬ 
tra la vida i la llibertat de les persones». 
Diversos mitjans s'han fet ressò d'aquestes 
querella en el que es considera una ofensiva 
legal i mediàtica, en aquest cas, contra una 
pàgina web en concret però que promet 
fer-se extensiva a d'altres. Assenyalar que 
www.paisoscatalans.org és un servidor en 
català i gratuït que ofereix la possibilitat de 
redireccionar automàticament adreces i 
que cada usuari s'administra per si sol. 

Contra-lnfos 14/ 9/ 04 


Paral·lel) de Barcelona. Comptaran amb el 
següent programa: Dijous 16/ 9: Con¬ 
centració a les 19:00 davant la comissaria de 
Via Laietana. Divendres 17/ 9: Xerrada-debat 
a les 19:00 sobre la repressió a Itàlia. Dissabte 
18/ 9: Xerrada-debat a les 1100 Solidaritat a 
Grècia i a les 17:00 Situació repressiva a 
Barcelona, València, Madrid... Diumenge 
19/ 9: Xerrada-debat a les 16:00 Experiències 
repressives i de solidaritat. També s'ha con¬ 
vocat una manifestació per la llibertat dels 
presos pel proper dissabte 16 d'octubre». 

Coordinadora Libertad 
Presos Anarquistas 14/ 9/ 04 


Els Fets de Tàrrega 


La farsa de Tàrrega 

Tàrrega/ L'Urgell.- «Fa tretze anys, a la XI Fira 
del Teatre de Carrer de Tàrrega, es produïren 
uns incidents molt importants a la nostra ciu¬ 
tat que es visqueren d'una forma molt 
propera, (veure C-l anterior).» Aquesta set¬ 
mana passada han començat els judicis les 15 
persones que restaven inflexibles a no accep¬ 
tar el xantatge de la fiscalia per no haver de 
celebrar els judicis: declaració de culpabilitat, 
multa i cap de setmana d'arrest.. Ens comu¬ 
niquen que tres persones han acceptat el 
pacte de pena multa de 1.500 € amb un cap de 
setmana d'arrest i, conseqüentment no s'han 
celebrat els judicis. S'han produït dos aplaça- 
ments, un per indefensió a l'haver renunciat 
l'advocat d'ofici i l'altre pel fet que un dels 
acusats no es presentà al judici ja que no li 
havia estat comunicat. Fli ha una nova convo¬ 
catòria pel proper 27 de gener del 2005. 
Només s'ha celebrat un judici que ha quedat 
vist per sentència. Si les irregularitats proces¬ 
sals han estat la tònica habitual de tot el 
procés en els 11 anys que dura, el mateix judi¬ 
ci no podia ser una excepció: dels dos mossos 
que van anar a declarar un no era el que sor¬ 
tia en l'expedient i, sense identificar els 
acusats va declarar que «si la fiscalia diu que 
són les persones que vaig detenir és que són 
elles qui ho van fer», mentre que la fiscalia 
manté l'acusació de 2 anys 4 mesos i ldia amb 
la prova de que «qui no sufocava els aldarulls 
és que hi estava participant». En les properes 
setmanes s'aniran produint els 9 judicis que 
resten, intuint el panorama una mica cru. 
D'altra banda, el passat divendres 10, es va cel¬ 
ebrar una manifestació durant la XXIV Fira en 
suport de les persones que encara resisteixen 
al xantatge i per demanar que s'arxivi el cas. 

Contra-lnfos 14/ 9/ 04 

Invasió cfl’lrac: 

la massacre continua 

13.565 

CIVILS IRAQUIANS ASSASSINATS DES DEL 20 DE MARÇ 


5.086 

MILITARS DE LA COALICIÓ INVASORA FERITS 

1163 

SOLDATS DE LA COALICIÓ INVASORA MORTS 

(21durant l’última setmana) 


Repressió a Terrassa 


Se celebra el judici polític 
contra dos joves de Terrassa 

La fiscalia manté la petició de més de 3 anys de presó 

malgrat les evidències de muntatge policial 


Terrassa/ Vallès Occidental.- Com us infor¬ 
màvem en l'anterior edició, el passat 8 de 
setembre es va realitzar a Terrassa un judici 
contra dos joves terrassencs acusats dels 
delictes d'ultratge a Espanya, atemptat a 
l’autoritat, dos delictes de lesions i desor¬ 
dres. El fiscal demanava tres anys i sis mesos 
de presó per cadascun dels joves acusats. 
Una setmana abans va declarar un dels poli¬ 
cies que no va poder assistir el dia del judici. 
El policia va reconèixer que es trobava el dia 
dels fets al porxo de l'ajuntament però que 
no reconeixia cap dels dos joves acusats 
com a participants de la cercavila i encara 
menys com a persones que el van agredir. 
Les defenses li van preguntar per quin motiu 
havia denunciat als dos joves i el policia va 
respondre que li havien passat els noms 


escrits en un paper, però que no recordava 
qui. En acabar la declaració va renunciar a la 
seva reclamació econòmica. A la vista cele¬ 
brada el 8 de setembre primer van declarar 
els joves, els quals van afirmar que no es 
trobaven davant de l'ajuntament sinó a la 
festa major alternativa organitzada pels 
col·lectius i associacions de la ciutat. 
Després van declarar els policies un per un i, 
per sorpresa de les defenses, tots van 
declarar que no reconeixien els joves com a 
autors de l'agressió ni que intentessin arren¬ 
car la bandera. Tampoc a les fotografies dels 
incidents els policies van reconèixer cap 
delsdosjoves. Finalment elstestimonisde la 
defensa van afirmar que es trobaven amb els 
acusats a l’hora dels fets. En acabar el fiscal 
va mantenir els càrrecs contra els dos joves, 


tot i que havia quedat demostrat que no hi 
tenien res a veure. La defensa va demanar la 
lliure absolució. El judici va quedar vist per 
sentència. Des de S.A.T. (Solidaritat 
Antirepressiva de Terrassa) destaquen que 
«es tractava d'un judici polític. Un judici el 
qual pretenia castigar tant a les persones 
acusades com al conjunt dels moviments 
socials i la dissidència política a Terrassa» i 
en aquest sentit en fan una valoració negati¬ 
va. També recorden que «ja es va denunciar 
la persecució política i l'assetjament judicial 
que patien tant les persones represaliades 
com el conjunt dels moviments socials. I així 
s'ha posat de manifest al judici, en cap 
moment es va demostrar la participació del 
joves als fets concrets dels quals se'ls acusa, 
per tant, només ens resta esperar que arribi 
la sentència absolutòria» i assenyalen que 
«la veritable intenció d'aquest i de la resta 
de judicis polítics, que no és altra que la de 
fer atemorir la resta de persones perquè no 
intentin fer el mateix i no protestin; castigar, 
desprestigiar i criminalitzar a les persones 
concretes i als col·lectius als quals per¬ 
tanyen». Contra-lnfos +SAT14/ 9/ 04 


Lluites laborals 


Protesta contínua a plaça Sant Jaume 

contra una estafa de l’empresa Chupa-Chups 

Barcelona.- Des de fa més d'una setmana, representants d'una petita 
empresa de Dinamarca estan protestant cada dia a la plaça St. Jaume 
demanant «boicot a Chupa Chups», multinacional catalana propietat de la 
família Bernat y amb més de 170 filials a tot el món. La protesta té els seus 
orígens el juny del 2001 quan es va cancel·lar el tracte amb la filial dane¬ 
sa «Spacerocket» sense pagar-li més de 1400 hores de treball, taxes, drets 
d'autor, etc. En una conversa per telèfon que van mantenir amb un repre¬ 
sentant de la multinacional, se’ls va advertir: «podeu denunciar Chupa 
Chups, però no teniu cap possibilitat de guanyar res». A més, en l’últim 
any Hisenda ha multat per import de més de 4 milions d’euros a l’empre¬ 
sa catalana per evasió d'impostos. Simultàniament, el M inisteri d’Hisenda 
francès els reclama quatre milions d'euros més i, la mateixa multinacional 
està sent investigada a la Xina. Contra-lnfos 14/ 9/ 04 


Col·lectius i contrainformació 


«Entrebastidors», la revista 
precària de la vila 
d'Esplugues ja és al carrer 

Esplugues/ Baix Llobregat.- La gent de l’Entrebastidors ens 
anuncia l'edició del nou número de la revista. Un número 
especial que inclou un DVD amb les accions contra la inaugu¬ 
ració del Trambaixi que podreu intercanviar per 3 euros. Amb 
aquests diners volen eixugar els deutes de la publicació i 
poder continuar així amb la seva publicació. També ens anun¬ 
cien que, a part dels punts de distribució habituals la podreu 
trobar a les festes populars que es celebraran aquest cap de 
setmana a la vila i a la que esteu totes convidades. 

Contra-lnfos 14/ 9/ 04 


^ssL'oratge de la setmana vinent 


Dimecres 15 

Dijous 16 

Divendres 17 

Dissabte 18 

Diumenge 19 

Dilluns 20 

Dimarts 21 

La nit de dimarts a dimecres i dimecres fins a mitja tarda encara cauran ruixats i tempestes forts. De divendres a diu¬ 
menge s’aclariran molt els cels amb ambient assoleïat. Això sí el dijous al matí i el divendres les temperatures seran 
molt més fresques. A partir de dilluns a la tarda tornaran a augmentar els núvols però sense precipitacions. 


















































